DOHOME ดีด 5% โบรกชี้ไตรมาส 1/66 กำไรฟื้น แนะ “ทยอยซื้อ” เป้า 15 บ.
DOHOME ดีด 5% โบรกคาดกำไรจะกลับมาฟื้นตัวอีกครั้งในไตรมาส 1-2 ปี 66 ซึ่งปกติเป็น High Season ของธุรกิจ รวมถึงการกลับมาซ่อมแซมหลังน้ำลดอีกครั้ง และสต็อกเหล็กราคาแพงหมดไป แนะ “ทยอยซื้อ” เป้า 15 บ.
DOHOME ดีด 5% โบรกคาดกำไรจะกลับมาฟื้นตัวอีกครั้งในไตรมาส 1-2 ปี 66 ซึ่งปกติเป็น High Season ของธุรกิจ รวมถึงการกลับมาซ่อมแซมหลังน้ำลดอีกครั้ง และสต็อกเหล็กราคาแพงหมดไป แนะ “ทยอยซื้อ” เป้า 15 บ.
8 พ.ย. 2565

ผู้สื่อข่าวรายงานว่า วันนี้ (8 พ.ย. 65) ราคาหุ้น  บริษัท ดูโฮม จำกัด (มหาชน) หรือ DOHOME  ณ เวลา 10:42 น. อยู่ที่ระดับ 13.50 บาท บวก 0.70 บาท หรือ 5.47% สูงสุดที่ระดับ 13.70 บาท ต่ำสุดที่ระดับ 12.70 บาท ด้วยมูลค่าการซื้อขาย 395.40 ล้านบาท

บริษัทหลักทรัพย์ ฟินันเซีย ไซรัส จำกัด (มหาชน) ระบุในบทวิเคราะห์ ว่า DOHOME ประกาศกำไรไตรมาส 3/65 ตามคาด ถือเป็นกำไรที่ไม่สดใส เพราะถูกกระทบจากราคาเหล็กที่ปรับลงแรง คาดผลการดาเนินงานไตรมาส 4/65 จะอ่อนลงต่อหรืออาจพลิกเป็นขาดทุน เพราะยังมีสต็อกเหล็กที่แพงเหลืออยู่ และสาขาอุบลราชานีถูกกระทบน้าท่วม 1 เดือน และคาดต้องรับรู้ความเสียหายของสินทรัพย์
ขณะที่คาดรับรู้เงินเคลมประกันได้อย่างเร็วในไตรมาส 1/66 คาดกำไรจะกลับมาฟื้นตัวอีกครั้งในไตรมาส 1/66-ไตรมาส 2/66 ซึ่งปกติเป็น High Season ของธุรกิจ รวมถึงการกลับมาซ่อมแซมหลังน้ำลดอีกครั้ง และสต็อกเหล็กราคาแพงหมดไป อย่างไรก็ตาม ปรับลดกำไรปี 65 ลงเป็น 54.6% เมื่อเทียบกับงวดเดียวกันของปีก่อน และคาดจะกลับมาโตอีกครั้งในปี 66 ราว 84.7% เมื่อเทียบกับงวดเดียวกันของปีก่อนก่อน ด้วยแผนเปิดสาขาใหม่ปีละ 5 สาขาตามเดิม และปรับใช้ราคาเป้าหมายปี 66 ที่ 15 บาท โดยมองว่าราคาหุ้นปรับลงแรง 33% จากต้นปีถึงปัจจุบัน ได้สะท้อนกำไรที่แย่ในปี 65 ไปพอควร จึงปรับคำแนะนำขึ้นเป็น “ทยอยซื้อ” รอการฟื้นตัวในปี 66